b'\n_START_ARTICLE_\nMorten Maler\n_START_PARAGRAPH_\nMorten Maler eller Martin Maler var en dansk kunstner, der malede kalkmalerier i sj\xc3\xa6llandske kirker i begyndelsen af 1400-tallet. Han havde muligvis hjemme i Slagelse. Til forskel fra mange andre kalkmalere s\xc3\xa5 signerede han sine v\xc3\xa6rker._NEWLINE_Morten Maler havde en enkelt stil med bl\xc3\xb8de afrundrede streger og afstemte farver. S\xc3\xa6rligt er hans gren-ornamenter blevet fremh\xc3\xa6vet, og han brugte gerne gr\xc3\xb8n til blade, kjortler og bordduge. Hans hovedv\xc3\xa6rk regnes for kalkmalerierne i Gerlev Kirke. I Gimlinge Kirke daterede han sit v\xc3\xa6rk til 1409._NEWLINE_Udover v\xc3\xa6rker dermed sikkerhed kan tilskrives ham, s\xc3\xa5 har han eller hans elever desuden dekoreret Udby Kirke, Hjemb\xc3\xa6k Kirke, Nordrup Kirke, Flakkebjerg irke og t\xc3\xa5rnkapellerne i Roskilde Domkirke, samt et par piller i Sor\xc3\xb8 Klosterkirke, og muligvis Sv\xc3\xa6rdborg Kirke._NEWLINE_I 1989 skrev og instruerede J\xc3\xb8rgen Vestergaard en dukkefilm kaldet Morten maler, med inspiration fra Morten Maler.'